open-index/open-wikipedia-markdown huggingface dataset:
שנות ה-30 של המאה ה-16

**שנות ה-30 של המאה ה-16** היו העשור הרביעי של המאה ה-16, החלו ב-1 בינואר 1530 והסתיימו ב-31 בדצמבר 1539.

## אירועים בולטים בעולם

### מלחמה ופוליטיקה
#### מלחמות
* 23 בנובמבר 1531 – סוף מלחמת קאפל השנייה שם קץ לברית הפרוטסטנטית בשווייץ
* 1534 – העות'מאנים כובשים את בגדאד.

#### סכסוכים לאומיים ואזוריים
#### אירועים פוליטיים משמעותיים
* 27 בפברואר 1531 – נכרתת ברית שמלקלדן, ברית הנסיכים הפרוטסטנטיים בגרמניה
* 25 בינואר 1533 – אן בולין נהיית אשתו השנייה של הנרי השמיני
* 1 ביוני 1533 – אן בולין מוכתרת למלכת אנגליה
* 11 ביולי 1533 – המלך הנרי השמיני מנודה על ידי האפיפיור. באותם הימים לנידוי משמעות דיפלומטית ראשונה במעלה
* 5 בדצמבר 1533 – איוון האיום מוכתר כנסיך מוסקבה
* 9 ביוני 1534 – ז'אק קרטייה הוא האירופאי הראשון שמגיע לנהר סנט לורנס
* 11 ביוני 1534 – ז'אק קרטייה וצוותו עורכים את המיסה הקתולית המתועדת הראשונה בצפון אמריקה, ומכריזים בהמשך על שטח רחב מאזור קנדה בשם צרפת החדשה
* 24 ביוני 1534 – ז'אק קרטייה הוא האירופי הראשון שמגלה את אי הנסיך אדוארד
* 6 בדצמבר 1534 – הספרדים מקימים את קיטו, לימים בירת אקוודור
* 18 בינואר 1535 – פרנסיסקו פיסארו מקים את לימה, בירת פרו
[שמאל|ממוזער|190px|ציור המתאר את בוליין ב[מגדל לונדון, בזמן שנכלאה וחיכתה להוצאתה להורג]]
* 1536 – הקמת האינקוויזיציה בפורטוגל.
* 2 במאי 1536 – מלכת אנגליה, אן בולין נעצרת ונאסרת באשמת ניאוף, גילוי עריות, בגידה במלך וכישוף
* 15 במאי 1536 – אן בולין, מלכת אנגליה, עומדת למשפט בהאשמת בגידה בממלכה וניאוף
* 19 במאי 1536 – הוצאתה להורג של אן בולין, אשתו השנייה של מלך אנגליה הנרי השמיני, באשמת ניאוף ושימוש בכשפים
* 1539 – פרנסואה הראשון חותם על צו אשר עשה את הצרפתית לשפת המנהל הרשמית במקום הלטינית בצרפת. צו זה חייב כמרים לרשום לידות, נישואין והלוויות בצרפתית והקמתם של משרדי רישום בכל אזור בצרפת.

#### קולוניאליזם ואימפריאליזם
* 16 בנובמבר 1532 – ההרפתקן הספרדי פרנסיסקו פיסארו שובה את אטוואלפה, קיסר האינקה האחרון, וטובח את 6,000 חברי פמלייתו הלא-חמושים בקרב קחאמרקה
* 15 בנובמבר 1533 – הקונקיסטאדור פרנסיסקו פיסארו נכנס לבירת האינקה, קוסקו
* 2 בפברואר 1536 – מחפשי זהב ספרדים מייסדים את בואנוס איירס
* 14 בינואר 1539 – ספרד מספחת את קובה
* 30 במאי 1539 – ארננדו דה סוטו עוגן במפרץ טמפה, לשם הגיע עם 600 חיילים במטרה למצוא זהב
* לאורך העשור, כחלק מההתפשטות הקולוניאסטית באפריקה של האימפריה הפורטוגזית, חודרת האימפריה לאזור נהר הזמבזי, שם שולטת ממלכת מוטאפה . הפורטוגזים מקימים מספר מאחזים באזור ומתחילים בביצוע סחר חליפין עם המקומיים.

## התנקשויות, חיסולים, וניסיונות התנקשות

[ממוזער|26 ביולי 1533: ההוצאה להורג של [אטוואלפה.]]
* 26 ביולי 1533: ההוצאה להורג של אטוואלפה, האינקה (תואר המקביל לקיסר בתרבות האירופית) השלוש עשרה והאחרון של אימפריית האינקה בדרום אמריקה.
* 19 במאי 1536 – הוצאתה להורג של אן בולין, אשתו השנייה של מלך אנגליה הנרי השמיני, עבור ניאוף ובגידה.

## אסונות

* 26 בינואר 1531 – ליסבון נחרבת ברעידת אדמה

## מדע וטכנולוגיה

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-16
קארי וו. הייז

**קארי וו. הייז** (באנגלית: **Carey W. Hayes**; נולד ב-21 באפריל 1961) הוא מפיק קולנוע ותסריטאי אמריקאי, אשר יצר ביחד עם אחיו צ'אד הייז, את היקום הקולנועי של לזמן את הרוע, שהפך לזיכיון סרטי האימה הרווחי ביותר בכל הזמנים.

בין היתר, לקח חלק בכתיבת תסריטי הסרטים "בית השעווה", "לזמן את הרוע", ו-"לזמן את הרוע 2".

## קורות חיים
קארי וו. הייז נולד ב-21 באפריל 1961, בפורטלנד, אורגון, ביחד עם אחיו התאום צ'אד הייז. שניהם גדלו כבפטיסטים.

### קריירה
בשנת 1986, גילם הייז את רוד ריינולדס בסרט "רד". בשנת 2005, כתב עם אחיו את תסריט הסרט "בית השעווה", אשר זכה להצלחה רבה. מאוחר יותר, בשנת 2013, כתבו השניים את תסריט סרט האימה שובר הקופות "לזמן את הרוע", עליו התבסס היקום הקולנועי של לזמן את הרוע אשר יצרו לאחר מכן.

בשנת 2016, לקח חלק בכתיבת תסריט וסיפור הסרט "לזמן את הרוע 2", שהפך לאחד מסרטי האימה הרווחים ביותר בכל הזמנים, כאשר גרף סכום של כ-320 מיליון דולר בסך הכל. באותה השנה היה ביחד עם אחיו לכותב תסריט הסרט "הצליבה".

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:תסריטאים אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1961
נחצ'ה והגנרל

**נחצ'ה והגנרל** הוא סרט קומדיה ישראלי משנת 1972 בבימויו של ג'ורג' עובדיה. הוצג לראשונה בקולנוע בפרסום הצגת הסרט בשם **נחצ'ה והטוראי**, בהשתתפות יעקב בודו, פול סמית, דובי גל וגדעון זינגר בתפקידים הראשיים. 

המוזיקה נכתבה על ידי מוני אמריליו ושיר הנושא מושר על ידי עמי שביט למילותיו של דן אלמגור.

כמו רוב סרטי הבורקס, נקטל הסרט על ידי מבקרי הקולנוע אבל לא על ידי קהל הצופים. עם השנים הפך לסרט פולחן כמו מרבית סרטיו של הבמאי ג'ורג' עובדיה.

## עלילה
נחום (נחצ'ה) רבינוביץ (יעקב בודו) מסתובב ברחבי תל אביב עם מרכולתו ומוכר כל מיני "פטנטים". הפקחים רודפים אחריו והוא נאלץ להימלט ועולה על טרמפ בו נוהג קצין העיר, סגן-אלוף רמי (גדעון זינגר).

נחצ'ה מכנה את רמי בשם "גנרל" ו"משכנע" אותו שהוא חולה מאוד. הגנרל משתכנע מדבריו, מגיע לביתו וחש כי הוא נוטה למות. רופא שמוחש למקום קובע שהוא בריא ואז מבקש הגנרל משניים מפקודיו, הגברתן פולי (פול סמית) והנמוך דובי (דובי גל) לחפש את נחצ'ה על מנת להענישו. הוא נעזר גם בידידו הבלש שרלו (גבי עמרני).

גם המשטרה מחפשת אחרי נחצ'ה בעקבות תלונת חברתו המסז'סטית שוש (ציפי שביט) על הפרת הבטחת נישואים. לבסוף נתפס נחצ'ה במסדר זיהוי והגנרל מחייל אותו לאחר שהתחמק ממילואים במשך חמש שנים.

נחצ'ה נשלח לחרמון המושלג וממשיך בתעלוליו. הוא מראה לחיילים כדור נמס במים ומנקה בצורה יסודית את קנה הנשק. הגנרל שמגיע לשם מתרשם שהוא שוב עובד על כולם ומכייף, ושולח אותו עם פולי ודובי ליחידת סיירים על גמלים.

גם שם ממשיך נחצ'ה בתעלוליו במטבח ובחדר האוכל ולבסוף הוא בורח מהמחנה ועולה לחלק האחורי של טנדר המוביל גופה לאיכילוב. הוא מתחיל לדבר עם הגופה ולאחר שמתברר לו שזו גופה הוא נוקש בחלון והנהג (שלמה וישינסקי) עוצר ובורח בפחד מהמקום ביחד עם חיילת טרמפיסטית.

הטנדר מגיע לאיכילוב ונחצ'ה נכנס לבית החולים ושואל על חדר המתים. לאחר שהוא מולבש בבגדי מנתח הוא נכנס לחדר ניתוח ומורה למנתח איך להמשיך בניתוח...

נחצ'ה מגיע למכון בו עובדת שוש המסז'יסטית ומבטיח להתחתן איתה אם תבטל את התלונה נגדו אך למקום מגיעים גם הגנרל ועוזריו ונחצ'ה נמלט מהם. לבסוף הוא נתפס ומוכנס למחנה צבאי בו הוא מספר לחיילים כי הוא למעשה הציל את הגנרל מטנק בוער.

הגנרל שולח את נחצ'ה לפסיכיאטר צבאי (טוביה צפיר) בעל התנהגות הומוסקסואלית אך גם כאן נחצ'ה משגע אותו. לבסוף מקבל הגנרל מכתב מלשכת הרמטכ"ל כי הוחלט להעניק לנחצ'ה תעודת הוקרה על ההמצאה שלו לניקוי הנשק.

לבסוף כולם נפגשים בחגיגה לכבוד נחצ'ה, והגנרל משבח אותו על שהביא כבוד לעיר, וכן נותן לו תעודה על כך שהמציא שיטה לניקיון הנשק.

## שחקנים

## קישורים חיצוניים

* 

קטגוריה:סרטי בורקס
קטגוריה:סרטים בעברית
קטגוריה:סרטי ג'ורג' עובדיה
קטגוריה:סרטים ישראליים משנת 1972
אירלנד באירוויזיון הילדים 2018

**[[אירלנד]] ב[[אירוויזיון הילדים 2018]]** השתתפה עם השיר "IOU" אותו ביצעה טילור היינס. השיר סיים במקום ה-15 עם 48 נקודות.

## לפני אירוויזיון הילדים
### בחירת השיר והנציג
#### חצי הגמר הראשון
החצי הגמר הראשון התקיים ב-14 באוקטובר 2018, שבו ראיין אושונסי היה שופט אורח.

בסיום חצי הגמר הראשון, המתמודדים סאיב סקלי וג'סיקה דולאן עברו לשלב הגמר.

#### חצי הגמר השני
החצי הגמר השני התקיים ב-21 באוקטובר 2018, שבו לינדה מרטין הייתה שופטת אורחת בתחרות

בסיום חצי הגמר השני, המתמודדים שרה קני וקרי אן מק'קרי עברו לשלב הגמר.

#### חצי הגמר השלישי
החצי הגמר השלישי התקיים ב-28 באוקטובר 2018, שבו בריאן קנדי היה שופט אורח.

בסיום חצי הגמר השלישי, המתמודדים קורה הרקין ואנה ואווה עברו לשלב הגמר.

#### חצי הגמר הרביעי
בחצי הגמר הרביעי התקיים ב-4 בנובמבר 2018, שבה דסטין טורקיה היה שופט אורח.

בסיום חצי הגמר הרביעי, המתמודדים שאניה ליין רולו וטיילור היינס עברו לשלב הגמר.

#### הגמר
הגמר שודר ב-11 בנובמבר 2018. נייאם קוואנאגה היה שופט אורח.

לדו-קרב  הגמר עלו המתמודדים שאניה ליין רולו וטיילור היינס עברו לשלב הגמר.

#### דו-קרב הגמר
לדו-קרב הגמר עלו שני מתמודדים. הם התחרו אחד בשני על ייצוג אירלנד באירוויזיון הילדים 2018.

## באירוויזיון הילדים

טילור היינס הופיעה בסדר ה-9 על הבמה, אחרי בלארוס ולפני סרביה. אירלנד סיימה במקום ה-15 עם 48 נקודות.

### נקודות שהוענקו לאירלנד

* אירלנד קיבלה 36 נקודות מהצבעה מקוונת.

### נקודות שהוענקו על ידי אירלנד

## ראו גם
* אירוויזיון הילדים 2018

קטגוריה:אירוויזיון הילדים 2018
קטגוריה:אירלנד: תרבות
חנן קרן

**חנן קרן** (נולד ב-2 בספטמבר 1952) הוא כדורסלן עבר ישראלי בגובה 1.91 מטרים, ששיחק בעמדת קלע במכבי תל אביב ובנבחרת ישראל. מאמן כדורסל ישראלי.

## ביוגרפיה
חנן קרן גדל בקיבוץ רמת השופט, ובלט ביכולת הקליעה שלו. בנערותו שיחק בקבוצת הכדורסל של המועצה האזורית מגידו.

לאחר שסיים את התיכון התגייס לנח"ל כספורטאי מצטיין.

### שחקן
בשנים 1968–1970 שיחק בנבחרת הצעירה של ישראל.

בעונת הכדורסל 1970/1971, במהלך שירותו צבאי שיחק בקבוצת הפועל מגידו. בתקופה זו חילק את הזמן בין הנסיעות הרבות למשחקים בחו"ל לבין שירות כמד"ס טירונים במחנה 80.

בעונת 1974/1975 עם שיחוררו מצה"ל, עבר לקבוצת הפועל רמת גן.

בעונת 1977/1978 עבר למכבי תל אביב. מעבר זה גרר ביקורת על כך שמכבי תל אביב מחתימה שחקנים ממניעים של החלשת יתר הקבוצות, כדי לשמור על ההגמוניה שלה.

במהלך תקופתו במכבי תל אביב היה שותף לזכייה בחמש אליפויות ישראל ובשני גביעי מדינה. עם זאת, מלבד עונתו הראשונה, תקופתו במכבי תל אביב התאפיינה בעיקר בישיבה על הספסל. נמנה עם סגל הקבוצה הגדולה שבעונת 1980/1981 זכתה בכל התארים האפשריים תחת שרביטו של המאמן רודי ד'אמיקו.

בעונת 1983/1984 עבר למכבי קריית מוצקין. בעונת 1984/1985 עבר לאליצור קריית אונו, בעונתה היחידה אי פעם של הקבוצה בליגה הבכירה. בסיום עונה זו חדל לשחק בליגה הראשונה והמשיך לשחק בליגות הנמוכות, עד שנת 1988 המשיך לשחק בקרית אונו. לאחר מכן היה מאמן/שחקן בהפועל אילת. בהמשך בתחילת שנות התשעים חזר לשחק בקרית אונו.

שיחק בנבחרת ישראל בין השנים 1970–1978, במהלכם רשם 101 הופעות בהן קלע 911 נקודות.

### מאמן
לאחר הפרישה, בעונת 1999/2000 החליף את משה ויינקרץ בתפקיד מאמן מכבי ראשון לציון. בעונת 2000/2001 פוטר מתפקידו לאחר חמישה משחקים והוחלף על ידי רוני בוסאני.

בנוסף, אימן בקבוצות בין היתר בקבוצות: רמת השרון, רמת אפעל, קריית אונו, הפועל גבעתיים, מכבי שוהם ואילת. כן היה אחראי על קורסי מאמנים ומדריכי כדורסל במכון וינגייט.

בשנת 2004 הוביל מחאה בנוגע להליכי קבלת תעודת המאמן וההסמכה לעודד קטש.

למד בטכניון הנדסה אזרחית. מתגורר בקריית אונו, נשוי, אב לשניים וסב לשלושה. כיום בין היתר אחראי על תחום הנדסה ותשתיות במועצה מקומית סביון.

ב-2004 השתתף בתפקיד עצמו בסרט הטלוויזיה "לנצח עם מיקי ברקוביץ'".

## סטטיסטיקות קריירה
סה"כ נקודות בקריירה: 4,321

סה"כ משחקים בקריירה: 273

מקום ברשימת קלעי כל הזמנים: 25

עונות בליגה: 14

סה"כ נקודות בפלייאוף בקריירה: 118

סה"כ משחקי פלייאוף בקריירה: 16

מקום ברשימת קלעי כל הזמנים בפלייאוף: 290

## קישורים חיצוניים

* תלמה אדמון, חנן - שמורת טבע, 27 בפברואר 1986

## הערות שוליים

קטגוריה:בוגרי הטכניון - מכון טכנולוגי לישראל
קטגוריה:כדורסלני הפועל מגידו
קטגוריה:כדורסלני הפועל רמת גן
קטגוריה:כדורסלני מכבי קריית מוצקין
קטגוריה:כדורסלני מכבי תל אביב
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:רמת השופט: אישים
קטגוריה:קריית אונו: אישים
קטגוריה:ישראלים שנולדו ב-1952
הצליבה (סרט)

"**הצליבה**" (באנגלית: ***The Crucifixion***) הוא סרט אימה על-טבעי אמריקאי, אשר בוים על ידי קזבייה ז'נס. תסריטו נכתב על ידי צ'אד האייס וקרי האייס. שחקניו הראשיים של הסרט הם סופי קוקסון, בריטאני אשוורת' וקורנליו יוליצ'י.

הסרט יצא לאקרנים ב-6 באוקטובר 2017, בהפצתן של גרינדסטון אנטרטיינמנט גרופ וליונס גייט.

## עלילה
עלילת הסרט מתמקדת בכומר אשר נכלא מאחורי סורג ובריח לאחר שניסה לבצע גירוש שדים בנזירה. בסמוך לכך, ניקול רולינס (סופי קוקסון), עיתונאית צעירה, לוקחת על עצמה לגלות האם הכומר אכן אשם בהריגתה של הנזירה, כפי שבית המשפט החליט, או האם מותה נגרם בשל מאבק בשד שהשתלט עליה.

באמצע הסרט פוגשת ניקול באב גורדון (קורנליו יוליצ'י), אשר עוזר לה בפענוח התעלומה.

## שחקנים
*סופי קוקסון - ניקול רולינס
*בריטאני אשוורת' - ואדובה
*קורנליו יוליצ'י - האב אנטון

## הפקה
ב-15 ביולי 2015, נודע כי סופי קוקסון נבחרה לשחק את התפקיד הראשי בסרט. ב-16 באוקטובר 2015, החלו לעבוד על הסרט.

## הוצאה
הצגת הבכורה המקורית של הסרט הייתה צריכה להיות בפסטיבל סרטי האימה שהתקיים בשנת 2016, אך הוחלט לדחות את תאריך צאתו לאקרנים. הטריילר של הסרט פורסם לראשונה ב-20 בפברואר 2017.

בסופו של דבר, יצא הסרט לאקרנים ב-6 באוקטובר 2017.

## קישורים חיצוניים

## הערות שוליים

קטגוריה:סרטי 2016
קטגוריה:סרטי 2017
קטגוריה:סרטי אימה מ-2016
קטגוריה:סרטים אמריקאיים
קטגוריה:סרטי אימה אמריקאיים
קטגוריה:סרטי אימה על-טבעיים משנות ה-2010
קטגוריה:סרטי אימה על-טבעיים אמריקאיים
טקס פרסי אוסקר ה-79

**טקס פרסי אוסקר ה-79** (באנגלית: **79th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 2006 נערך בתיאטרון קודאק שבלוס אנג'לס, קליפורניה, ב-25 בפברואר 2007. הקומיקאית אלן דג'נרס הנחתה את הטקס בפעם הראשונה שלה.

סרטו של מרטין סקורסזה, "השתולים", זכה בפרס הסרט הטוב ביותר וכן בפרסי הבמאי הטוב ביותר, התסריט המעובד הטוב ביותר והעריכה הטובה ביותר. הסרט "נערות החלומות" קיבל את מספר המועמדויות הרב ביותר בטקס (8), על אף שלא היה מועמד לסרט הטוב ביותר, וזכה בשני פרסי אוסקר.

במהלך הטקס הוענקו פרס אוסקר לשם כבוד למלחין אניו מוריקונה, ופרס לפעילות הומניטרית למפיקה שרי לנסינג.

## זכיות ומועמדויות
[200px|ממוזער|שמאל|[מרטין סקורסזה, הבמאי הטוב ביותר.]]
[200px|ממוזער|שמאל|[פורסט ויטאקר, השחקן הטוב ביותר.]]
[200px|ממוזער|שמאל|[הלן מירן, השחקנית הטובה ביותר.]]
[200px|ממוזער|שמאל|[אלן ארקין, שחקן המשנה הטוב ביותר.]]
[200px|ממוזער|שמאל|[ג'ניפר הדסון, שחקנית המשנה הטובה ביותר.]]

## סרטים עם מספר זכיות ומועמדויות
[200px|ממוזער|שמאל|[אלן דג'נרס, מנחת הטקס.]]

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים

* 

## הערות שוליים

קטגוריה:2007 בארצות הברית
קטגוריה:טקסי פרס אוסקר
פוטומטר

שמאל|ממוזער|250px|פוטומטר מודרני.
**פוטומטר** הוא מכשיר המודד עוצמת הארה בנקודה נתונה או את התכונות האופטיות של חומרים שונים. פוטומטרים עשויים למדוד עוצמת תאורה, שטף קרינה ליחידת שטח, בליעה, פיזור והחזרת אור, ועוד.

## היסטוריה

הרבה לפני שפותחו רכיבים אלקטרוניים רגישים לאור, מדידות פוטומטריות נערכו באמצעות אמידה ויזואלית מקורבת לפי העין. השטף הלומינלי של מקור אור הושווה עם הבהירות נראית של מקור סטנדרטי. בפוטומטר נעשה שימוש כך שעוצמת ההארה ממקור האור הנחקר משתווה לזו של המקור הסטנדרטי, שכן העין האנושית יכולה להעריך בהירות שווה. היחס בין עוצמות התאורה של שני המקורות ניתן לחישוב באמצעות ידיעת מקדם ההגברה היחסית של הפוטומטר והמרחק בין נקודת המדידה לכל אחד ממקורות האור, שמהם ניתן לקבוע, בעזרת חוק היפוך הריבוע, את ההספק של כל אחד ממקורות האור.

צורה "פרימיטיבית" של פוטומטר, שלעיתים קרובות ניתנת כתרגיל מעבדה בסיסי, היא זו של דף נייר עם כתם שמן עליו שהופך אותו לשקוף יותר. אם מציבים את הדף בין שני מקורות אור, אז מקבלים - בהנחה שלאזור כתם השמן 100% שקיפות ולדף הנייר (ללא הכתם) יש 100% החזרה - שהכתם ייעלם לגמרי כאשר עוצמות ההארה משני צידיו יהיו שוות, שכן הדף יהיה בעל בהירות אחידה ולא ניתן יהיה להבחין בין הכתם לשאר הדף. בדרך זו ניתן לקבוע את היחס בין עוצמות התאורה של שתי המנורות לפי המיקום המדויק בו מוצב הדף כאשר כתם השמן נעלם.

שיטות הערכה פוטומטריות כאלו היו נפוצות עוד לפני פיתוח הפוטומטרים הראשונים. במאה ה-19 נעשתה התקדמות רבה בפיתוח **פוטומטרים השוואתיים**, עם התפתחות האסטרונומיה והצורך בקטלוג כוכבים לפי הבהירות הנצפית שלהם. ההבדל בין מדידות פוטומטריות ארציות לשמיימיות הוא שבאחרון המרחק אל מקורות האור אינו ידוע, ורק הבהירות הנצפית ניתנת למדידה ישירה. כיוון שכך, עקרונות הפעולה של הפוטומטרים הראשונים התבססו על היכולת לייצר דמויות סמוכות של כוכבים מרוחקים על כיפת השמיים (מרוחקים זוויתית), ועל היכולת "לכוונן" את הבהירות הנצפית של כוכבים שונים מבעד לעינית הפוטומטר.

במאה ה-20 נעשו קפיצות טכנולוגיות של ממש בחישת אור, אשר הפכו את הפוטומטרים ההשוואתיים למיושנים למדי, עם גילוי טבעו הדואלי של האור, לפיו האור הוא גם זרם של "חבילות" אנרגיה (פוטונים) זעירות. כיוון שכך, רתימת האפקטים השונים הקשורים באינטראקציה של אור וחומר (כדוגמת האפקט הפוטואלקטרי) אפשרה לבנות רכיבים אלקטרוניים שמפיקים פלט חשמלי היחסי לעוצמת האור הפוגע בהם. רכיבים כאלו מודדים את הספק האור הפוגע בצורה עצמאית לגמרי, ללא כל צורך באמידה מקורבת לפי העין.

## עקרונות פעולה של פוטומטרים
רוב הפוטומטרים המודרניים נעזרים בפוטורזיסטורים, פוטודיודות ומכפילורים כדי לחוש את עוצמת האור. על מנת שיוכל לנתח את הרכב האור, האור המגיע לפוטומטר מועבר קודם דרך מסנן אופטי או מונוכרומטור, המאפשרים לבודד תחום תדירויות צר של האור ולמדוד את עוצמתו. בדרך זו פוטומטרים יכולים לשמש כדי לפענח את ההרכב הספקטרלי של האור הפוגע.

## שימוש בפוטומטרים בצילום
פוטומטרים משמשים כדי לקבוע את זמן החשיפה האופטימלי בעת צילום. במצלמות מודרניות, הפוטומטר הוא בדרך כלל רכיב מובנה בהן. כיוון שהתאורה בחלקים שונים של התמונה משתנה, פוטומטרים מתקדמים מודדים את עוצמת האור בחלקים שונים של התמונה הפוטנציאלית ונעזרים באלגוריתם כדי לקבוע את החשיפה הטובה ביותר לתמונה הסופית, תוך התאמת האלגוריתם לסוג התמונה הרצוי.

## קישורים חיצוניים

* 

## הערות שוליים

קטגוריה:אופטיקה
יאן טופורובסקי

**יאן טופורובסקי** (באנגלית: **Jan Toporowski**; נולד בשנת 1950) הוא כלכלן בריטי ופרופסור המתמחה בנושאים של משברים פיננסיים בבית הספר ללימודים אוריינטליים ואפריקאיים (SOAS) של באוניברסיטת לונדון.

## חייו
טופורובסקי נולד באוקספורד בשנת למהגרים פולנים. הוא בעל תואר ראשון בסוציולוגיה ומדעי המדינה, אותו סיים באוניברסיטת ברמינגהאם ב-1972, ובעל תואר שני בכלכלה, אותו סיים בבירקבק, אוניברסיטת לונדון ב-1977. ב-1983 השלים טופורובסקי לימודי תואר שלישי בכלכלה באוניברסיטת ברמינגהאם.

## קריירה מקצועית
עם סיום לימודיו לתואר ראשון, החל לעבוד בקרן הפנסיה של הכנסייה של אנגליה. התנסות זאת הציתה את התעניינותו בכלכלה פיננסית. לאחר שסיים את לימודי התואר השלישי חזר יאן טופורובסקי לעבוד במימון, בתור כלכלן בכיר ב-Standard Chartered Bank, שם בלט בביקורת שמתח על הבנקאות הבינלאומית ועל חלקה בהיווצרות משבר החוב הבינלאומי של שנות ה-80. עבד כחוקר בבית הספר המרכזי לתכנון וסטטיסטיקה בוורשה בשנות ה-80, כחוקר באוניברסיטת קיימברידג' בשנים 2003-2004, כחוקר במרכז לחקר כלכלה וסטטיסטקה בשנים 2004–2005, וכחוקר בבנק פינלנד  ב-2005. במהלך שנות ה-90 לימד באוניברסיטת South Bank, לונדון. ב-2004 מונה לפרופסור לכלכלה ומימון בפקולטה לכלכלה של בית הספר ללימודי המזרח ואפריקה (SOAS) באוניברסיטת לונדון, שם שימש גם כדיקן מספר שנים. מאז 2004 הוא משתף פעולה עם המרכז לחקר ההיסטוריה והמתודולוגיה של הכלכלה באוניברסיטת אמסטרדם. עבודתו האקדמית של טופורובסקי על כלכלה מוניטרית זכתה לפרסום נרחב. ב-2013 הוא הוציא לאור ביוגרפיה אינטלקטואלית על הכלכלן הפולני מיכאל קלצקי , בה פירט את עבודתו על כלכלה מוניטרית, תאוריית הרווח, בעיות הסוציאליזם ומדינות מתפתחות. בשנת 2013 זכה ספרו של יאן טופורובסקי "למה הכלכלה העולמית זקוקה לקריסה פיננסית" בפרס יוניקוס על הספר הטוב ביותר לקידום ההבנה הכלכלית ביריד הספרים בוורשה.

## מבחר מספריו ומאמריו

* Co-author Dictionary of Economics London: Charles Letts 1983. pp. 199.
*The Economics of Financial Markets and the 1987 Crash Aldershot: Edward Elgar 1993. pp. 162 + ix.
*The End of Finance: The Theory of Capital Market Inflation, Financial Derivatives and Pension Fund Capitalism London: Routledge 2000. pp. 160 + xvi.
*Theories of Financial Disturbance Cheltenham: Edward Elgar 2005.
*Why the World Economy needs a Financial Crash’ and other critical essays on Finance and Financial Economics London: Anthem Press 2010
*Michał Kalecki An Intellectual Biography Volume I Rendezvous in Cambridge 1899-1939 Basingstoke: Palgrave 2013.
*Crédito y Crisis de Marx a Minsky Mexico City: Facultad de Economía, Universidad Nacional Autónoma de México & Miguel Ángel Porrúa 2016.
*Michał Kalecki An Intellectual Biography Volume II By Intellect Alone 1939 – 1970 Basingstoke: Palgrave 2018.


## קישורים חיצוניים

קטגוריה:כלכלנים בריטים
קטגוריה:כלכלנים פולנים
קטגוריה:בריטים שנולדו ב-1950
שנות ה-80 של המאה ה-1

**שנות ה-80 של המאה ה-1** היו העשור התשיעי של המאה ה-1, החלו ב־1 בינואר 80 והסתיימו ב־31 בדצמבר 89.

## אירועים בולטים בעולם

### מלחמה ופוליטיקה
#### מלחמות
#### סכסוכים לאומיים ואזוריים
#### אירועים פוליטיים משמעותיים
* 88 - קלמנס הראשון יורש את אנקלטוס כאפיפיור

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
* 80 - הקולוסיאום נחנך בחגיגה של מאה ימים של קרבות מפוארים בהם נהרגו 9,000 בעלי חיים
* 81 - נחנך שער טיטוס, שער ניצחון בפורום רומאנום שברומא שהקדיש הקיסר דומיטיאנוס לאחיו טיטוס כ-11 שנים לאחר הניצחון על היהודים במרד הגדול. בחלקו הפנימי של השער יש תבליט מפורסם ובו שחזור תהלוכת הובלת השלל והביזה מירושלים.

The Christian Martyrs' Last Prayer GA&C.jpg|הקולוסיאום נחנך בחגיגה של מאה ימים של קרבות מפוארים בהם נהרגו 9,000 בעלי חיים
TitusbogenFront.jpg|ב-81 לספירה נחנך שער טיטוס


## אישים בולטים

### מנהיגי עולם בולטים
## קישורים חיצוניים
מאגר מידע באנגלית בנושא שנות ה-80 - The 80s Guy

*
קטגוריה:המאה ה-1
פסגת לוסיה

**פסגת לוסיה** (באנגלית: **Lucia Peak**) היא הר בהרי ריוונס ברכס בריטניה שבאנטארקטיקה.

הפסגה ממוקמת 4 קילומטרים צפונית מערבית לפסגת אדמס.

## היסטוריה
### מקור השם
הפסגה נקראת על שם צ'ארלס ר. לוסיה (Charles R. Lucia) אשר כיהן כמפקד התחזוקה של כנף ההובלה הטאקטית 109 של חיל האוויר של ארצות הברית, וסייע בהטמעת השימוש במטוסי לוקהיד LC-130 שהיו בשימוש חיל הים האמריקאי במשמר הלאומי האווירי של ארצות הברית.

## קישורים חיצוניים
* פסגת לוסיה באתר הסקר הגאולוגי של ארצות הברית
* פסגת לוסיה באתר ממשלת אוסטרליה

## הערות שוליים

לוסיה
לוסיה
פסגת אדמס

**פסגת אדמס** (באנגלית: **Adams Crest**) היא הר בהרי ריוונס, ברכס בריטניה שבאנטארקטיקה.

הפסגה ממוקמת 8 קילומטרים מזרחית לפסגת סאבורו.

גובהה של פסגת אדמס 1,950 מטרים מעל פני הים.

## היסטוריה
### מקור השם
הפסגת נקראת על שם קולונל ג'ונתן אדמס (Jonathan E. Adams), אשר כיהן כמפקד של כנף ההובלה הטאקטית 109 של חיל האוויר של ארצות הברית, וסייע בהטמעת השימוש במטוסי לוקהיד LC-130 שהיו בשימוש חיל הים האמריקאי במשמר הלאומי האווירי של ארצות הברית.

## קישורים חיצוניים
* פסגת אדמס באתר הסקר הגאולוגי של ארצות הברית
* פסגת אדמס באתר הגאזט האנטארקטי של ממשלת אוסטרליה
* תצלום לוויין של פסגת אדמס
* תרשים הנוף הנשקף מפסגת אדמס באתר peakvisor

## הערות שוליים

אדמס
אדמס
גילרמה מרינאטו

**גילרמה אלווים מרינאטו **(בפורטוגזית: **Guilherme Alvim Marinato**; ברוסית: **Гилерме Алвим Маринато**; נולד ב-12 בדצמבר 1985), או פשוט **גילרמה** הוא כדורגלן עבר רוסי יליד ברזיל ששיחק כשוער בלוקומוטיב מוסקבה ובנבחרת רוסיה בשנים שקדמו לפרישתו ממשחק.

היה שוער השנה ברוסיה לעונת 2018/2019.
## קריירת מועדונים
### אתלטיקו פרנאאנסה
הוא עשה את הופעת הבכורה המקצועית שלו במועדון אתלטיקו פרנאאנסה בניצחון 0–1 על נאסיונל אתלטיקו קלוב באליפות פרנאאנסה ב-13 בפברואר 2005. גילרמה שיחק 18 משחקי ליגה ושלושה משחקי הגביע בעונת 2007.

### לוקומוטיב מוסקבה
באוגוסט 2007, הוא חתם על חוזה לחמש שנים בלוקומוטיב מוסקבה, והיה לשוער הברזילאי הראשון בליגה הרוסית. הוא קיבל את חולצה מספר 85. אך ב-2007 הוא לא שיחק אף משחק ושיחק רק שלושה משחקים בקבוצת המילואים.

את הופעת הבכורה הראשונה בהרכב הקבוצה העיקרית עשה ב-12 ביולי 2009, במשחק ליגת העל הרוסית נגד טום טומסק (שהסתיים בתיקו 0-0), והפך לשוער העיקרי של לוקומוטיב. בשנת 2010, הוא החליף את מספר החולצה מ-85 ל-1. הוא שיחק את כל 30 משחקי הליגה במהלך העונה. ב-19 באוגוסט 2010 עשה את הופעת הבכורה שלו בליגת אירופה במשחק נגד לוזאן.

במהלך מחנה החורף בקפריסין בפברואר 2013 גילרמה מונה לקפטן על ידי המאמן סלאבן ביליץ'. ביולי 2013 גילרמה נבחר על ידי אוהדי לוקומוטיב לשחקן החודש. בהמשך, הוא פספס שישה חודשים לאחר פגיעה ברצועות הצולבות ברגלו, במשחק נגד צסק"א ב-28 ביולי 2014 וחזר לראשונה לקבוצה רק באביב 2015. למרות זאת, באותה עונה זו הייתה העונה המוצלחת ביותר של גילרמה בלוקומוטיב, כשלוקומוטיב סיימה במקום השלישי בטבלת האליפות.

במרץ 2015, הוכתר שוב לשחקן החודש. בעונת 2017/2018 זכה עם קבוצתו באליפות רוסיה.

## קריירה בנבחרת
גילרמה אומנם נולד וגדל בברזיל, אך קיבל אזרחות רוסית ב-22 בנובמבר 2015, וזומן להרכב נבחרת רוסיה למשחקי הידידות נגד ליטא וצרפת. הוא עשה את הופעת הבכורה שלו במדים הלאומיים ב-26 במרץ 2016 באוטקריטיה ארנה, כשעלה להחליף את סטניסלב קריציוק במחצית והפך לשחקן המתאזרח הראשון מחוץ לשטחי ברית המועצות לשעבר שנכלל בהרכב נבחרת רוסיה. הוא גם נכלל בסגל הרוסי ליורו 2016, אבל לא שיחק אף משחק.

ב-11 במאי 2018, נכלל בסגל המורחב למונדיאל 2018. אך לא נכלל בסגל הסופי. לאחר פרישתו של אקינפייב, זומן גילרמה לסגל הנבחרת במשחק ליגת האומות נגד נבחרת שוודיה, ב-11 באוקטובר 2018.

במרץ 2024 הודיע על פרישה ממשחק פעיל.
## חייו האישיים
ב-12 בדצמבר 2009, יום הולדתו ה-24, הוא נישא לבחירת לבו רפאלה. יחד הם הביאו לעולם שתי בנות.

גילרמה דובר רוסית. ב-22 בנובמבר 2015, הוא קיבל אזרחות רוסית וקיבל את הזכות לייצג את רוסיה ברמה הבינלאומית.

## תארים
### קבוצתיים
;אתלטיקו פרנאאנסה
* אליפות פרנאאנסה (1): 2005
; לוקומוטיב מוסקבה
* גביע רוסיה (4): 2014/15, 2016/17, 2018/19, 2020/21
* אליפות ליגת העל הרוסית (1): 2017/18

### אישיים
* שוער השנה ברוסיה (1): 2018/19

## קישורים חיצוניים

* גילרמה מרינאטו, באתר לוקומוטיב מוסקבה

## הערות שוליים

קטגוריה:כדורגלנים ברזילאים
קטגוריה:כדורגלנים רוסים
קטגוריה:שוערי כדורגל ברזילאים
קטגוריה:שוערי כדורגל רוסים
קטגוריה:כדורגלני אתלטיקו פרנאאנסה
קטגוריה:כדורגלני לוקומוטיב מוסקבה
קטגוריה:כדורגלני נבחרת רוסיה
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:ברזילאים שנולדו ב-1985
קטגוריה:רוסים שנולדו ב-1985
עבד עברי שרבו מסר לו שפחה כנענית

**נישואי עבד עברי לשפחה כנענית** או **עבד עברי שרבו מסר לו שפחה כנענית** הוא מצב מיוחד ביהדות, שבו יש אפשרות לבעל העבד העברי להשיא לו שפחה כנענית בעל כורחו, על מנת שתלד ילדים שישמשו כעבדים כנעניים.

## מקור הדין
המושג מוזכר לראשונה בספר שמות שבתנ"ך: . כלומר, יש לבעל העבד אפשרות להשיא אותו לשפחה כנענית, על מנת שתלד ילדים, שיהיו שייכים לאדון כמו עבד כנעני רגיל. לפי ההלכה, בעל העבד יכול להשיא את העבד שלו, גם בעל כורחו.

## היחס ההלכתי לילדים
היחס לילדים הוא כעבדים כנעניים לכל דבר. דהיינו, הם חייבים במצוות כאישה ובברית מילה, וכן לאחר שחרורם, במידה שישוחררו מעבדות בעתיד,  הם הופכים ליהודים לכל דבר. בנוסף, הילדים לא מתייחסים אחר אביהם לירושה, כהונה וכדומה, גם לאחר שהם משתחררים מעבדותם והופכים לגרים. למעשה, הם לא נחשבים כילדיו לשום עניין. כמו כן, לאשתו ובניו היהודיים של העבד, אין על פי ההלכה קשר משפחתי מעשי לילדי השפחה הכנענית.

## התנאים למסירת שפחה כנענית
במסכת קידושין שבתלמוד הבבלי מובאת ברייתא שבה מופיעה מחלוקת האם הדין נוהג רק בעבד, שאותו מכר בית דין, (כלומר, שנמכר בגנבתו) או שגם מוכר עצמו בכלל. מחלוקת נוספת שמופיעה בהמשך המסכת, היא האם הדין נוהג גם בעבד, שאין לו אישה ובנים. הרמב"ם פוסק בהלכות עבדים שדין זה נוהג רק בעבד שנמכר בבית דין ורק במי שיש לו אישה ובנים.

## מעמדם של בני משפחה אחרים
הרמב"ם כותב בהלכות עבדים: . כלומר, העבד יכול להיות נשוי בו זמנית גם לאשתו היהודייה. לעומת זאת, העבד אינו יכול לשאת שתי שפחות וכן שפחה אחת לא יכולה להינשא לשני עבדים.

## שימוש בדין זה לטיהור ממזרים
במסכת קידושין כתוב בנוסף: . לשיטת רבי טרפון, מכיוון שאין לילדי השפחה ייחוס אחר אביהם, ממילא ממזרותו אינה ממשיכה אתם הלאה, ולאחר שהם ישתחררו מעבדותם יהפכו ליהודים. בכך למעשה, הממזר הביא לעולם יהודים שאינם ממזרים. ישנן שיטות החולקות על האפשרות הזאת, אך היא נפסקה להלכה ביד פוסקי ההלכה המאוחרים יותר. במסכת קידושין מובא חיסרון לשיטה הזו, בכך שהיא לא תקפה לנקבות.

## לקריאה נוספת
*, באתר ספריית אסיף

## הערות שוליים

קטגוריה:מעמדות ויוחסין ביהדות
קטגוריה:עבדות
קטגוריה:עבד עברי
קטגוריה:פרשת משפטים
קטגוריה:הלכות אישות
קטגוריה:קידושין: סוגיות תלמודיות
העשור השני של המאה ה-2

**העשור השני של [[המאה ה-2]]** הוא העשור שהחל ב-1 בינואר 110 והסתיים ב-31 בדצמבר 119.

## אירועים בולטים בעולם

### מלחמה ופוליטיקה
#### מלחמות
* 113 - טראיאנוס פותח במהלכים צבאיים נגד האימפריה הפרתית ופולש לארמניה
* 114 - אוסרונה הופכת לחלק מן האימפריה הרומית
* 114 - פורצות המלחמות הפרתיות: טראיאנוס תוקף, ומצליח להביס את האימפריה הפרתית, וכובש את ארמניה ומסופוטמיה

#### סכסוכים לאומיים ואזוריים
* **[[מרד התפוצות]]** (115 - 117) - מרד שבו התקוממו היהודים בקירנאיקה, בקפריסין ובאלכסנדריה נגד הקיסר הרומי טראיאנוס, בעת שזה היה עסוק במסע מלחמה נגד הפרתים.
* 119 - אדריאנוס שולח את הלגיון התשיעי ויקטריקס לבריטניה כדי לסייע בדיכוי מרידה מקומית

#### אירועים פוליטיים משמעותיים
* 111 - טראיאנוס שולח את פליניוס הצעיר לביתיניה שבאסיה הקטנה
* 114 - דיוגנס מחליף את סדקיון, פטריארך קונסטנטינופול בתור פטריארך קונסטנטינופול
* 115 - סיקסטוס הראשון יורש את אלכסנדר הראשון בכס האפיפיור

## כלכלה

## אסונות

* 13 בדצמבר 115 - **[[רעידת האדמה באנטיוכיה (115)]]**:  רעידת אדמה שהתרחשה באזור העיר אנטיוכיה והייתה בעוצמה של יותר מ-7.5 בסולם מגניטודה לפי מומנט. אנטיוכיה והיישובים שבסביבתה נהרסו ברעידת האדמה כאשר היו אבדות רבות של חיים ורכוש. רעידת האדמה גרמה להיווצרות צונאמי מקומי שפגע קשות בנמל קיסריה. הקיסר הרומי טראיאנוס נכח במוקד רעידת האדמה.

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
ממוזער|280px|הושלמה בניית פורום טראיאנוס
* 112 - פורום טראיאנוס, שעוצב על ידי האדריכל אפולודורוס מדמשק, נחנך ברומא, במצוות הקיסר טראיאנוס.
* 113 - מוקם ברומא עמוד טראיאנוס, אנדרטה עצומת ממדים לציון ניצחונותיו על דאקיה
* 114 - קשת טראיאנוס מוקמת כשער ניצחון בבנוונטו (כיום באיטליה)
* 117 - תחילת בניית הפנתאון ברומא

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-2
העשור הראשון של המאה ה-2

**העשור הראשון של [[המאה ה-2]]** הוא העשור שהחל ב-1 בינואר 100 והסתיים ב-31 בדצמבר 109.

## אירועים בולטים בעולם
* לבנים רומיות הופכות לחומר הבנייה העיקרי באימפריה הרומית
* 100: הקונסול טראיאנוס מייסד את העיר תימגאד שבצפון אפריקה

### מלחמה ופוליטיקה
#### מלחמות
* 101 - טראיאנוס יוצא למתקפה כנגד ממלכת דאקיה
* 105 - הרומאים כובשים את כרכ מן הנבטים.
* 106 - סיום כיבוש דאקיה על ידי האימפריה הרומית. הקמת פרובינקיה רומית.

#### סכסוכים לאומיים ואזוריים
#### אירועים פוליטיים משמעותיים
* 102 - טראיאנוס חוזר לרומא לאחר ניצחון הרומאים במערכה נגד דאקיה.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

* 105 - הנייר מומצא בסין

## תרבות פופולרית

### אדריכלות
* 103 - בפלמירה שבסוריה מוקם מקדש השמש לאל הבעל.
[ממוזער|250px|[גשר טראיאנוס]]
* 104 - האדריכל הסורי-יווני אפולודורוס מדמשק מקים גשר אבן מעל הדנובה עבור צבאו של טראיאנוס שעבר מעליו במלחמה הדאקיו-רומאית השנייה. הגשר היה באורך של מעל ל-1,000 מטרים, בגובה של כמעט 20 מטרים ורוחב של 15 מטרים. הגשר חיבר בין האזור בו נמצאת כיום סרביה עם רומניה (שנקראה אז דאקיה). במשך יותר מאלף שנים זה יהיה גשר הקשת הארוך ביותר בעולם.

## אישים בולטים

* טריאנוס, קיסר רומי

## קישורים חיצוניים

*
קטגוריה:המאה ה-2
שנות ה-20 של המאה ה-2

**שנות ה-20 של המאה ה-2** היו העשור השלישי של המאה ה-2, החלו ב-1 בינואר 120 והסתיימו ב-31 בדצמבר 129.

## אירועים בולטים בעולם

### מלחמה ופוליטיקה
#### מלחמות
#### סכסוכים לאומיים ואזוריים
#### אירועים פוליטיים משמעותיים
* 120 – הקיסר אדריאנוס מבקר בבריטניה.
[220px|ממוזער|בבריטניה מתחילה בניית [חומת אדריאנוס]]
* 122 – בבריטניה מתחילה בניית חומת אדריאנוס, חומת ביצורים שאורכה 115 ק"מ. החומה הללו נבנתה על מנת לסייע בהדיפת פולשים מכיוון צפון, אך גם כדי לסמן את גבול האימפריה.
* 125 – טלספורוס יורש את סיקסטוס הראשון על כס האפיפיור.
* 127 – הקיסר אדריאנוס חוזר לרומא לאחר מסע של שבע שנים.
## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
[190px|ממוזער|הושלמה בניית [הפנתיאון]]
* 128 – הושלמה בניית הפנתיאון.
 
## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-2
תומאס גיירין

**תומאס פ. גיירין** (באנגלית: **Thomas F. Gieryn**; נולד בשנת 1950) הוא פרופסור אמריקאי לסוציולוגיה באוניברסיטת אינדיאנה. במחקריו, גיירין מתמקד בפילוסופיה של המדע ובסוציולוגיה של המדע, מזוויות תרבותיות, חברתיות, היסטוריות ואנושיות. ידוע בפיתוח הקונספט של עבודת גבול, כלומר יצירתם של גבולות בין תחומי דעת, תמיכה בהם, תקיפה שלהם ואכיפה שלהם. כיהן בעברו כחבר במועצות מדעיות רבות, בין היתר במועצה המייעצת של התערוכה "מדע בחיים האמריקאים" של מכון הסמית'סוניאן.

## פרסים
*1982, פרס ההוראה ע"ש אדווין ה. סת'רלנד, המחלקה לסוציולוגיה, אוניברסיטת אינדיאנה
*1990, פרס רוברט ק. מרטון בוק, המחלקה למדע, ידע וטכנולוגיה של אגודת הסוציולוגים האמריקאית. 
*1994, פרס הנשיא להוראה יוצאת דופן, אוניברסיטת אינדיאנה

## ביבליוגרפיה

## ראו גם
*סוציולוגיה של המדע
*בעיית התיחום
*מלחמות המדע

## הערות שוליים

קטגוריה:סוציולוגים אמריקאים
קטגוריה:קצרמר סוציולוגיה
קטגוריה:בוגרי מכללת קאלאמזו
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת אינדיאנה
קטגוריה:אמריקאים שנולדו ב-1950
מוריס 250 JU

**מוריס 250 JU** (באנגלית: **Morris 250 JU**) היא מכונית מסחרית מתוצרת יצרנית הרכב הבריטית **Morris Commercial Cars** , חברת בת של "Morris Motors" , כפופה לקונצרן הרכב: "British Motor Corporation" אשר יוצרה בין השנים 1967–1974.

"מוריס 250 JU" הופיעה בסדרת הטלוויזיה הבריטית "The Professionals".

## תצורות "מוריס 250 JU"

* מסחרית
* טנדר
* מיניבוס

## לקריאה נוספת
* דגמי "מוריס 250 JU" - תמונות

## קישורים חיצוניים

* "מוריס 250 JU" - תמונה (flickr.com/photos)

## הערות שוליים

קטגוריה:מכוניות מסחריות
קטגוריה:טנדרים
קטגוריה:מיניבוסים
קטגוריה:כלי רכב שהושקו ב-1967
קטגוריה:מכוניות בריטיות
JU 250
יאנדקס (מנוע חיפוש)

**יאנדקס** הוא מנוע חיפוש בבעלות התאגיד הרוסי יאנדקס והוא המוצר העיקרי של החברה. נחשב למנוע החיפוש הרביעי בגודלו בעולם. מנוע החיפוש חולש על 57.5% משוק האינטרנט ברוסיה (2015) ו-7% מהשוק הטורקי (החל משנת 2015).

ליאנדקס יש דומיין ישראלי: yandex.co.il, שמוצג ברוסית ובאנגלית, אך תומך בחיפוש בשפה העברית.

יאנדקס מאפשרת חיפוש גם באמצעות שירותים אחרים שלה, כדוגמת:
* חיפוש זן – חיפוש במדיה.
* חיפוש מורחב – מאפשר לארגן חיפוש גאוגרפי, בלשני, במסמכים ובאתרי אינטרנט מסוימים.
* חיפוש משפחתי – חיפוש בטוח, המותאם לילדים.
* חיפוש לכבדי ראייה
בקיץ 2017 במסגרת פרויקט משותף עם בנק רוסיה הוסיפה יאנדקס סמן ירוק מיוחד עם הכיתוב "רישום הבנק המרכזי של רוסיה" (“Реестр ЦБ РФ”), הנותן מידע לצרכן אודות אתר אינטרנט מסחרי, או חברה המספקת שירותים פיננסיים.
## פונקציונליות
מנוע החיפוש מורכב משלושה מרכיבים:
* סוכן (Агент) – בוט חיפוש שמסוגל לנתח מסמכים ולשמור את העדפות המשתמש.
* אינדקס (Индекс) – בסיס נתונים שתוכנו נאסף ממנועי חיפוש שונים וכולל גם אפשרויות חיפוש משלו.
* מכניזם של מנוע חיפוש (Поисковый механизм).

מנוע החיפוש היה הראשון שאפשר חיפוש באינטרנט בכתב קירילי.

המנוע גם כולל יכולת חיפוש ממוקדת יותר בהקלדת הסימנים הבאים:
* `""` – ציטוט מדויק
* `|` – אם הסימן מוצב בין מילים, המנוע מחפש רק את אחת המילים
* `*` – אם מוצב בין מילים, מנוע החיפוש ידלג על אחת המילים
* `site:` – יאפשר חיפוש באתר אינטרנט ספציפי
* `date:` – יאפשר חיפוש ממסכים לפי תאריך, לדוגמה, date:2007
* `+` – אם הסימן מוצב בין מילים, מנוע החיפוש יחפש במסמכים בהם הסימן מופיע
* `&` – אם מוצב בין מילים, מנוע החיפוש יחפש את כל המילים שהוקלדו בחיפוש

מנוע החיפוש תומך במורפולוגיה של השפה הרוסית, ולכן המנוע יחפש את כל המופעים במילונים השונים של מילה מסוימת. כדי לחפש מילה מדויקת כמו שהיא, יש להקליד <code>!</code> . מנוע החיפוש מפרש גם ראשי תיבות ברוסית.

## קישורים חיצוניים

* 
* חיפוש בזמן אמת

## הערות שוליים

חיפוש
קטגוריה:מנועי חיפוש
קטגוריה:תוכנות שהושקו ב-1997
קטגוריה:אתרי אינטרנט שהושקו ב-1997
שנות ה-90 של המאה ה-1

**שנות ה-90 של המאה ה-1** היו העשור העשירי והאחרון של המאה ה-1, החלו ב־1 בינואר 90 והסתיימו ב־31 בדצמבר 99.

## אירועים בולטים בעולם

### מלחמה ופוליטיקה
#### מלחמות
* 92 - המרקומנים מובסים על ידי רומא בדנובה, אך למרות זאת הם לא הוכנעו באופן מוחלט.
* 92 - הצבא הרומי נכנס למסופוטמיה

#### סכסוכים לאומיים ואזוריים
#### אירועים פוליטיים משמעותיים
* 92 - הקיסר הרומי דומיטיאנוס הופך לקונסול רומי
* 95 - דומיטיאנוס וטיטוס פלביוס קלמנס הפכו להיות קונסולים ברומא.
* 95 - ביקורם של חכמי יבנה ברומא אצל דומיטיאנוס.
* 95 - דקבלוס מאחד את דאקיה תחת שלטונו.
* 18 בספטמבר 96 - בעקבות רצח הקיסר דומיטיאנוס נרווה הופך לקיסר רומא
* 97 - אווריסטוס יורש את קלמנס הראשון בכס האפיפיור
* 27 בינואר 98 - עם מותו של נרווה, הופך טראיאנוס לקיסר רומא

## כלכלה

## אסונות

* 95 - התפרצות קשה של מלריה באזורים חקלאיים של האימפריה הרומית מתועדת בשנה זו, ותימשך למשך 500 השנים הבאות. המלריה תפגע קשות באזור קמפניה אשר שוקי החקלאות שלה סיפקו לרומא מזון טרי חיוני. המחלה גורמת לא פעם להפסקת התוצרת מאזורים מסוים, וגורמת לחקלאים נגועים המחלה להגר את הבירה, מה שגורם להגברה בשיעור תמותת התינוקות ברומא, בתקופה בה במקומות אחרים באימפריה קטן שיעור תמותת התינוקות.

## התנקשויות, חיסולים, וניסיונות התנקשות

* 95 - דומיטיאנוס מוציא להורג את טיטוס פלביוס קלמנס באשמת אתאיזם, אשמה הנפוצה למי ש"חי חיי יהודים".
* 95 - דומיטיאנוס מוציא להורג אנשי סנאט, מתוך פרנויה אשר נבעה מנבואה שחזתה את מותו בשנת 96.
[ממוזער|[דומיטיאנוס]]
* 18 בספטמבר 96 - קבוצת קושרים החליטה להתנקש בחיי קיסר רומא דומיטיאנוס. קבוצת הקושרים הגיעה לחדר השינה של דומיטיאנוס, ובעוד אחד מחבריה ניהל עמו שיחה, אחר תקע בו פגיון.

## מדע וטכנולוגיה

## תרבות פופולרית

### אדריכלות
* 92 - הושלמה בניית הארמון הפלאבי

### ספרות
* 95 - קווינטיליאנוס מפרסם את "תורת הנאום".

### דת
* 95 - על פי המסורת הנוצרית, מוערך בשנה זו יוחנן כותב את "חזון יוחנן" בעת גלותו על האי פטמוס שבים האגאי.
* 95 - זמן משוער לכתיבת "האיגרת אל העברים".

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-1
מלטה באירוויזיון הילדים 2018

**[[מלטה]] תשתתף ב[[אירוויזיון הילדים 2018]]** שייתקים ב-25 בנובמבר 2018 במינסק, בלארוס. ב-8 בספטמבר 2018 נבחרה אלה מנגיון לייצג את מלטה בתחרות עם השיר "Marchin' On".

## לפני אירוויזיון הילדים
### בחירת השיר והנציג
ב-8 בספטמבר 2018 התקיימה במלטה תחרות לבחירת השיר והנציג.
בתחרות השתתפו 16 משתתפים שביצעו שירים מקוריים.
אלה מנגיון זכתה במקום הראשון עם השיר "Marchin' On".

#### השירים המשתתפים

## באירוויזיון הילדים

### מיקום השיר

### נקודות שהוענקו למלטה

### נקודות שהוענקו על ידי מלטה

## ראו גם
* אירוויזיון הילדים 2018

קטגוריה:אירוויזיון הילדים 2018
קטגוריה:מלטה: תרבות
ז'אקו והיצאניות

**ז'אקו והיצאניות** הוא סרט מלודרמה ופשע ישראלי משנת 1972 בבימויו של פול סמית לפי תסריט של אלי תבור והאל פרל המבוסס על רעיון של מיכאל שוילי, עם אושיק לוי, דודו טופז ונינט דינר בתפקידים הראשיים. 

הסרט נחשב ייחודי בשל סצנות סקס ועירום, מה שלא היה מקובל באותה תקופה בקולנוע הישראלי.

## תקציר העלילה
ז'אקו (אושיק לוי) הוא עבריין בעל מועדון לילה בשם "לאס וגאס" בעיר התחתית בחיפה המשמש מקום לריקודים, שתיית אלכוהול ושירותי זנות בקומה השנייה. שותפתו למקום והיצאנית הבכירה שם היא גליה (תמי ספיבק).

לגליה יש אחות בשם יעל (נינט דינר) שגם הייתה יצאנית בעברה אך חזרה למוטב, התחתנה עם יורם (משה סולו) ונולד להם בן בשם רוני. בגלל הסתבכות כספית של יורם הם נאלצים לגור בבית אמו (רות גלר) הממררת ליעל את חייה.

ז'אקו נותן טרמפ במכוניתו ההדורה לבחורה בשם הלן (יעל אביב). הוא מתיידד איתה בלשונו החלקה, והם אף מטיילים יחד במערות ראש הנקרה, הוא משכן אותה בבית מלון מהודר, ולבסוף מביא אותה למועדון הלילה שלו, ועם הזמן היא קולטת במה מדובר והופכת ליצאנית. 

בעת מריבה במועדון הלן דוקרת את גליה, וגליה מטופלת במקום ומבקשת להזעיק את יעל. יעל מגיעה למועדון כשחמותה עוקבת אחריה, ומוזעקת משטרה למקום ועוצרת את כל היצאניות ואת יעל, וכך גם מתברר עברה.

חמותה של יעל לא מאפשרת לה לראות את רוני בעקבות הגילוי על עברה כיצאנית, ובפגישה האחרונה שלהם היא עונדת לו חצי תליון ועל עצמה את החצי השני. כעבור זמן קצר מתברר שהמשפחה מכרה את הבית ועברה עם רוני לארצות הברית.

יעל חוזרת למועדון וז'אקו מציע לה לגור במקום ולנהל אותו ללא צורך לשכב עם הלקוחות. הוא עצמו מסתבך עם עבריינים והמשטרה ונעצר. כעבור שבועיים הוא חוזר ומתחיל עם יעל והיא נסחפת עד שמגיעה גליה ומטיחה בה דברים קשים על בגידתה. ז'אקו נרצח לבסוף על ידי עבריינים.

יעל עוזבת את המועדון ומוצאת עבודה כעוזרת בביתה של אשת עסקים עשירה (שרית ישי) הנמצאת רוב הזמן בחו"ל ובבית נמצאת בתה הסטודנטית, מירי (גליה גופר). בן הזוג שלה הוא סגן צעיר ויפהפה בשם רוני (דודו טופז). יעל מבחינה בתליון על צווארו ומזהה אותו כחצי התליון שענדה לבנה רוני אך אין היא אומרת דבר. 

מירי ורוני מחליטים להתחתן וכולם מתכוננים לנסוע אך יעל נדרסת על ידי רכב ונפצעת קשה. מירי ורוני נזעקים לבית החולים ורוני מבחין בחצי התליון שלה, שולף את התליון שלו ורואה ששני החצאים תואמים ואז מסתבר לו שזו אמא שלו אך זה מאוחר, מאחר שלבסוף יעל הולכת לעולמה.

## שחקנים

## קישורים חיצוניים

* 
*

קטגוריה:סרטי בורקס
קטגוריה:סרטי דרמה ישראליים
קטגוריה:סרטי פשע ישראליים
קטגוריה:חיפה בקולנוע
קטגוריה:סרטים ישראליים משנת 1972
אמינטה טורה

**אמינטה טורה** (בצרפתית: **Aminata Touré**; נולדה ב-12 באוקטובר 1962) כיהנה כראש ממשלת סנגל מספטמבר 2013 עד יולי 2014.

## ביוגרפיה
טורה גדלה בערים טמבאקונדה וקאולק ולאחר מכן עברה לצרפת, שם סיימה תארים בכלכלה ובמנהל עסקים מאוניברסיטאות בדיז'ון ובאקס-אן-פרובאנס. לימים סיימה תואר שלישי מבית הספר הבינלאומי לניהול ונושא עבודת הדוקטורט שלה עסק במיקרו מימון של נשים במדינות אפריקה.

טורה עבדה בארגונים שעיסוקם בבריאות ובתכנון משפחה בסנגל. היא עבדה בקרן האו"ם לענייני אוכלוסין כיועצת בבורקינה פאסו ולאחר מכן כיועצת אזורי במדינות דוברות צרפתית במערב אפריקה. 

ב-2010 הצטרפה לצוות הבחירות לנשיאות של מאקי סאל והשתתפה בכתיבת תוכניות מצע הקמפיין. 

כיהנה בשנים 2013-2012 כשרת המשפטים.

בספטמבר 2013 מונתה לראש הממשלה. היא החזיקה בתפקיד כ-11 חודשים ונאלצה לסיים את תפקידה לאחר שאיבדה את מושבה בפרלמנט בבחירות 2014.

בשלהי 2014 מונתה כיועצת מיוחדת לנשיא מאקי סאל.

## חיים אישיים
טורה נשואה לשר לשעבר אומן סאר ואם לשלושה ילדים.

## קישורים חיצוניים

קטגוריה:ראשי ממשלת סנגל
קטגוריה:נשים בראשות ממשלה
קטגוריה:פוליטיקאיות סנגליות
קטגוריה:סנגליות שנולדו ב-1962
קטגוריה:סנגלים שנולדו ב-1962
מוזיאון המהפכה הקוריאנית

**מוזיאון המהפכה הקוריאנית** (בקוריאנית: **조선혁명박물관**), הממוקם בפיונגיאנג, בירת קוריאה הצפונית, הוא המוזיאון הלאומי של קוריאה הצפונית.

המוזיאון הוקם ב-1 באוגוסט 1948, ומציג מספר רב של פריטים הקשורים בחייו ובפועלו של קים איל-סונג, אבי האומה והנשיא הנצחי של הרפובליקה. המוזיאון כולל גם תערוכה המציגה את תולדותיה של התנועה המהפכנית הקוריאנית, ומאבקה בכיבוש היפני בקוריאה, בהנהגתו של קים עצמו.

המוזיאון ניצב מאחורי האנדרטה הגדולה בגבעת מאנסו, ובסמוך לבית העם מאנסודה, מקום מושבה של אספת העם העליונה, בית המחוקקים של קוריאה הצפונית. בחזית המוזיאון מוצג ציור קיר של הר פאקטו, אשר נחשב כהר קדוש בקוריאה הצפונית, וכבעל קשר ישיר למהפכה הקוריאנית ולחייו של קים איל-סונג.

המוזיאון טוען להצגת מידע מקיף אודות התקופה שבין שנת 1860 ועד ימינו אנו, לרבות תנועת ההתנגדות לכיבוש היפני בקוריאה, מלחמת קוריאה, ותקופת השיקום שלאחר המלחמה (המכונה "תקופת הבנייה הסוציאליסטית"). המוזיאון כולל בסך הכול 90 אולמות תצוגה.

מאז הקמתו, במוזיאון ביקרו בסך הכול כ-27 מיליון מבקרים מקוריאה הצפונית ומבקרים מחו"ל. מבנה המוזיאון, בגודל של כ-240,000 מ"ר, נחשב גם לאחד מהמבנים הגדולים בעולם.

## ראו גם
* האנדרטה הגדולה בגבעת מאנסו
* בית העם מאנסודה

## קישורים חיצוניים

## הערות שוליים

מהפכה הקוריאנית
קטגוריה:מוזיאונים לאומיים
קטגוריה:פיונגיאנג: מבנים
דאגנהאם אנד רדברידג'

**מועדון הכדורגל דאגנהאם אנד רדברידג** (באנגלית: **Dagenham & Redbridge F.C** תעתיק מקוצר: **Dag & Red**) היא קבוצת כדורגל אנגלית מהעיר דאגנהאם שבאזור לונדון רבתי, אנגליה.

הקבוצה הוקמה בשנת 1992 בעקבות מיזוג בין שני מועדונים – דאגנהאם (Dagenham) ורדברידג' פורסט (Redbridge Forest).

מאז שנת 1992, אצטדיון כביש ויקטוריה הוא אצטדיונה הביתי של דאגנהאם אנד רדברידג וצבעי הקבוצה הם אדום וכחול.

צבעי הקבוצה נועדו לייצג את שתי הקבוצות שמוזגו.

כינוייה הבולטים של הקבוצה הם "דאגרס" (Daggers) ו"דג אנג רד" (Dag & Red).

## היסטוריה

הקבוצה הוקמה בשנת 1992. בשנת 2007, 15 שנים לאחר הקמתה הצליחה הקבוצה להעפיל לפוטבול ליג לאחר שסיימה במקום הראשון בליגת הנשיונל ליג ובכך העפילה לליגה הרביעית בחשיבותה באנגליה.

3 שנים לאחר שהעפילה לפוטבול ליג השנייה העפילה דאגנהאם אנד רדברידג לליגת הפוטבול ליג הראשונה – הליגה השלישית בחשיבותה באנגליה לאחר ניצחון בגמר הפלייאוף על העלייה על רות'רהאם יונייטד 2-3. עונתה היחידה בפוטבול ליג הראשונה הסתיימה במקום ה 21 (מתוך 24) וירידת ליגה שלקבוצה היה חסר נקודה אחת בלבד בשביל לשרוד.

5 עונות לאחר שירדה לליגה הרביעית נשרה הקבוצה חזרה לנשיונל ליג הליגה החמישית באנגליה. בכך נפרדה הקבוצה מהפוטבול ליג בה שהתה 9 עונות (מתוכן עונה אחת בליגה השלישית ו-8 עונות בליגה הרביעית).

בסיום עונת 2024/25 נשרה הקבוצה לנשיונל ליג דרום שהיא הליגה השישית בחשיבותה בכדורגל האנגלי.

בשנת 2026 במסגרת קבוצת רכישה רכש היוטיובר KSI חלק מהקבוצה.

## אצטדיונים ומתקני אימונים
מיום הקמתו של המועדון משחקת הקבוצה באצטדיון אצטדיון כביש ויקטוריה (Victoria Road).
ממוזער|292x292 פיקסלים|שוער העבר, טוני רוברטס.
המגרש נבנה בשנת 1917 ושימש עובדים שמפעלם היה ממוקם לצדו. בשנת 1955 החל שיפוץ נרחב בו הוחלפו כל תשתיות המים, הביוב והחשמל באצטדיון, נבנה גג ונוספו מושבים חדשים.


קובץ:Victoria Road - North Stand.jpg
קובץ:Victoria Road - Carling Stand.jpg
קובץ:Victoria Road - Goal.jpg
קובץ:Dagenham and Redbridge FC - geograph.org.uk - 673293.jpg


## מאמנים

## קישורים חיצוניים

* 

* כתבה על הקבוצה באתר BBC Sport **(אנגלית)**

## הערות שוליים

קטגוריה:קבוצות כדורגל אנגליות
קטגוריה:בארקינג ודאגנהאם
קטגוריה:לונדון: מועדוני כדורגל
קטגוריה:קבוצות כדורגל שהוקמו ב-1992
The Colour of My Love Tour

**The Colour of My Love Tour** הוא סיבוב ההופעות החמישי של הזמרת סלין דיון אשר נועד לקדם את אלבומה The Colour of My Love. סיבוב ההופעות זכה להצלחה כאשר נמכרו 1,300,000 כרטיסים לכל הופעותיו.

## היסטוריה
רשימת השירים של סיבוב ההופעות כללה שירים של דיון מהאלבום The Colour of My Love ומאלבומים קודמים של דיון באנגלית בנוסף גם שירים בצרפתית וגרסאות כיסוי לשירים "Calling You" של ג'ווטה סטיל, "River Deep,Mountain High" של אייק וטינה טרנר ו-"Can't Help Falling in Love" של אלביס פרסלי.

לפני שהתחיל סיבוב ההופעות הופיעה דיון ב-2 הופעות בקנדה בספטמבר 1993 על מנת לקדם את האלבום The Colour of My Love. ההופעות הוקלטו ושודרו בטלוויזיה ואף יצאו גם כ-DVD.

אך סיבוב ההופעות עצמו החל בפברואר 1994. במהלך סיבוב ההופעות הופיעה בין היתר בקנדה. הופעותיה במדינה זכו להצלחה רבה כאשר כל הכרטיסים למופעים נמכרו, בין היתר הופיעה דיון בעיר המילטון שם הופיעה מול 10,000 איש.

בסוף אפריל ותחילת מאי הופיעה דיון ביפן, שם עשתה מחווה לשירים שהפיק עבורה דייוויד פוסטר. הופעות אלה אף שודרו בספיישל טלוויזיה מיוחד בשם "JT Super Producers 94". בנוסף לכך גם דיון שרה גם את שיריה הבולטים כמו "The Power of Love", "Think Twice" ו-"Beauty and the Beast". ההופעות בוימו על ידי טוני גרקו והתקיימו בערים טוקיו ואוסקה.

בין ה-8 ביוני ל-27 באוגוסט דיון הצטרפה לסיבוב ההופעות של הזמר מייקל בולטון "The One Thing Tour", שם הם הופיעו באצטדיונים של 20 אלף איש. זה היה סיבוב ההופעות השני שלהם ביחד אשר כל כרטיסיו נמכרו.

## תאריכי מופעים

## קישורים חיצוניים
סיבוב ההופעות על פי, setlist.fm

## הערות שוליים

קטגוריה:סיבובי הופעות מ-1994
קטגוריה:סיבובי הופעות מ-1995
קטגוריה:סיבובי הופעות של סלין דיון
בית העם מאנסודה

**בית העם מאנסודה** הוא מקום מושבה של אספת העם העליונה, הרשות המחוקקת של קוריאה הצפונית.

בית העם ממוקם בבירת קוריאה הצפונית פיונגיאנג, בסמוך למוזיאון המהפכה הקוריאנית ולאנדרטה הגדולה בגבעת מאנסו.

בית העם כולל אולם אספה מרכזי המשתרע על שטח של כ-4,300 מ״ר, בו נכללים 2,000 מושבים לחברי האספה. לפי דיווחים חיצוניים, בבית העם מותקנת מערכת תרגום סימולטני, אשר באפשרותה לתרגם עשר שפות זרות בו זמנית.

מבנה בית העם הנוכחי, אשר בנייתו הסתיימה בשנת 1984, עוצב על בסיס סגנון הקלסיציזם הסטליניסטי, יחד עם אלמנטים קוריאנים ייחודיים.

## קישורים חיצוניים

## הערות שוליים

קטגוריה:פיונגיאנג: מבנים
קטגוריה:בנייני פרלמנטים
נהר טאדונג

**נהר טאדונג** (בקוראנית: 대동강, בתעתיק לטיני: Taedong) הוא הנהר השני באורכו בקוריאה הצפונית, ובעל חשיבות כלכלית, תחבורתית וחברתית לתושבי המדינה כולה.

הנהר מתחיל בהרי ראנגנים שבצפון המדינה, ומשם חוצה את המדינה לכיוון דרום-מערב עד לעיר נאמפו, שם נשפך לים הצהוב. בנתיבו, הנהר חוצה גם את עיר הבירה של קוריאה הצפונית, פיונגיאנג, כאשר לאורך הנהר ממוקמים מספר אתרים בעלי חשיבות היסטורית, תרבותית ותיירותית, ביניהם מגדל ג'וצ'ה וכיכר קים איל סונג.

אורך הנהר הוא 439 ק"מ, ולאורך מרבית נתיבו מתאפיין בקרקעית עמוקה. זהו הנהר החמישי באורכו בחצי האי הקוריאני כולו, והשני באורכו בקוריאה הצפונית.

הודות לקרקעיתו העמוקה, הנהר משמש כאמצעי תחבורה מרכזי עבור תושבי קוריאה הצפונית.

## סכרים וגשרים
במהלך שנת 1986, ממשלת קוריאה הצפונית השלימה את בנייתו של סכר באורך 8 ק"מ בשפכו של הנהר, סמוך לנאמפו. מטרת הסכר היא לווסת את גובה פני הנהר כהגנה מפני שיטפונות, וכן להשקיית אדמות חקלאיות חדשות שהתגלו עקב נסיגה המים באזור מפרץ קוריאה. עם זאת, הסכר פגע ביכולתו הטבעית של הנהר לניקוי מזיהומים, ומשכך יש צורך בעבודות תחזוקה שוטפות לשם טיהורו ממזהמים שונים.

סכרים אחרים שהוקמו לאורך הנהר, כגון סכר ניונגוון, נועדו לספק אנרגיית מים לקוריאה הצפונית.

לאורך פיונגיאנג, ישנם שישה גשרים על הנהר המחברים בין שתי גדותיו.

## נופי הנהר

File:View Pyongyang 20.JPG|הנהר בפיונגיאנג
File:Jinrichengsquare.JPG|צילום מכיוון כיכר קים איל סונג בפיונגיאנג. ברקע מגדל ג'וצ'ה
File:Taedong_river_1889.jpeg|הנהר בשנת 1889
File:Marching in front of Juche Tower.JPG|מצעד על גדות הנהר
File:Taedonggang-guyŏk (Pyongyang).jpg|גדת הנהר בפיונגיאנג
File:Taedong River Boat Cruise off the Nampho Port (15548401515).jpg|שיט בנהר, למרגלות נמל נאמפו


## ראו גם
* גאוגרפיה של קוריאה הצפונית

## קישורים חיצוניים

* 

## הערות שוליים

קטגוריה:קוריאה הצפונית: נהרות
כריסטי פיצ'טנר

**כריסטיאן קריין "כריסטי" פיצ'טנר** (באנגלית: **Christiane Crane "Christy" Fichtner**; נולדה ב-28 באוקטובר 1962) היא דוגמנית ושחקנית אמריקאית. מיס טקסס ארצות הברית ומיס ארצות הברית לשנת 1986.

## ביוגרפיה
פיצ'טנר נולדה בדאלאס ולמדה בתיכון בקונטיקט, במהלך התיכון היא הייתה חברתו של אגדת הפוטבול סטיב יאנג, לאחר מכן ולמדה באוניברסיטה הדרומית המתודיסטית (Southern Methodist University).

ב-1986 הוכתרה כמיס טקסס ומיס ארצות הברית, בתחרות מיס תבל שנערכה בפנמה דורגה במקום הראשון בתחרות המקדימה, שלישית בראיונות, ראשונה בבגדי הים ושנייה בשמלות ערב, לבסוף נבחרה לסגנית ראשונה. 

ב-1987 הופיעה על שער מגזין הספורט "Inside Sports".

ב-2003 השתתפה בתוכנית המציאות "מי רוצה להתחתן עם אבא שלי?" בה ילדים מחפשים כלה להוריהם.

ב-2005 לאחר שסופת הוריקן וילמה פגעה בקנקון היא נסעה לאזור על מנת לקדם בחזרה את התיירות באזור.

ב-1988 נישאה לרופא שיניים ונולדו לה שלושה בנים, ב-1998 היא התגרשה.

## קישורים חיצוניים

* https://www.upi.com/Archives/1986/05/20/Christy-Fichtner-a-23-year-old-model-from-Dallas-was-crowned/3093516945600/
* https://www.deseretnews.com/article/400291/A-HUMBLE-TREK-TO-STARDOM.html
* https://www.youtube.com/watch?v=qdmMHtjIalY

קטגוריה:אמריקאים ילידי טקסס
קטגוריה:דאלאס: אישים
קטגוריה:משתתפות בתחרות מיס תבל 1986
קטגוריה:זוכות מיס ארצות הברית
קטגוריה:זוכות מיס טקסס ארצות הברית
קטגוריה:בוגרות האוניברסיטה המתודיסטית הדרומית
קטגוריה:בוגרי האוניברסיטה המתודיסטית הדרומית
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
מדוזת-סרפד שחורה

**מדוזת-סרפד שחורה** (שם מדעי: *Chrysaora achlyos*) היא מין של מדוזה גדולה מאוד החיה במזרח האוקיינוס השקט, ממפרץ מונטריי עד באחה קליפורניה ומקסיקו, וייתכן כי היא מגיעה צפונה עד לקולומביה הבריטית. היא קרובה לסוג מדוזת-סרפד פסיפית ובעלת גוף דומה.

המדוזה בעלת פעמון שצבעו סגול כהה עד שחור בקוטר מטר אחד, תחתיו זרועות גדולות שיכולות להגיע לאורך 5–6 מטרים. במרכז הזרועות ישנם איברים צהובים משתלשלים באורך הזרועות, המשמשים לעיכול. המדוזה ארסית וקוטלת דגים וחסילונים הנוגעים בזרועות למוות אך גם מדוזות אחרות.

מדוזת-סרפד שחורה היא ככל הנראה חסר החוליות הגדול ביותר שהוגדרה במאה ה-20. היא נדירה למדי ותצפיות הגיעו בעיקר מחופי באחה קליפורניה ומקסיקו. לעיתים נדירות, כאשר הזואופלנקטון שופע ביותר, נראות להקות שלה למרחק כמה מאות מטרים מהחוף. בדומה לרוב המדוזות היא נסחפת בזרמים, אם כי היא יכולה לפרוש את הפעמון כדי לנוע.

ארס המדוזה אינו נחשב קטלני לאדם אף שהצריבה כואבת מאוד ומזכירה עקיצת סרפד.

## קישורים חיצוניים

קטגוריה:פתוחי פה